กอรัน ปันแดฟ

กอรัน ปันแดฟ (; เกิดวันที่ 27 กรกฎาคม ค.ศ. 1983) เป็นนักฟุตบอลชาวมาซิโดเนียที่เล่นในตำแหน่งกองหน้าให้กับเจนัวในอิตาลี เขาเป็นผู้ทำประตูสูงสุดของทีมชาติมาซิโดเนียเหนือ โดยยิงได้ 37 ประตู

เขาเริ่มมีชื่อเสียงจากการเล่นให้กับลาซีโอ ต่อมาเขาย้ายไปอินเตอร์มิลานในช่วงต้น ค.ศ. 2010 ซึ่งเมื่อเขาเล่นให้กับ งูใหญ่ เขาพาทีมคว้าทริปเปิลแชมป์ อันได้แก่ เซเรียอา, โกปปาอีตาเลีย และยูฟ่าแชมเปียนส์ลีก

ทีมชาติ 
เขาลงเล่นให้กับทีมชาติมาซิโดเนียเป็นครั้งแรกในเดือนมิถุนายน ค.ศ. 2001 นัดการแข่งขันฟุตบอลโลก 2002 รอบคัดเลือก ที่ออกไปเยือนตุรกี ปัจจุบันเขาได้ลงเล่นให้กับทีมชาติไปแล้ว 108 นัด ยิงได้ 34 ประตู โดยเขาเคยยิงสองประตูใส่สเปนในวันที่ 12 สิงหาคม ค.ศ. 2009 ทำให้เขากลายเป็นผู้ทำประตูสูงสุดของทีมชาติมาซิโดเนียเหนือ ทำลายสถิติเดิมของจอร์จี ฮริสตอฟ

ในวันที่ 21 มีนาคม ค.ศ. 2019 ปันแดฟลงเล่นให้กับทีมชาติครบ 100 นัด ในนัดที่เปิดบ้านเอาชนะลัตเวีย 3–1 ในฟุตบอลชิงแชมป์แห่งชาติยุโรป 2020 รอบคัดเลือก ซึ่งอีกหนึ่งปีถัดมา เขาบริจาคเสื้อแข่งขันที่เขาใส่ในนัดนั้น เพื่อรณรงค์ต่อสู้กับการระบาดทั่วของไวรัสโคโรนา

เขาทำประตูชัยช่วยให้ทีมเอาชนะจอร์เจีย 1–0 ในรอบเพลย์ออฟของฟุตบอลชิงแชมป์แห่งชาติยุโรป 2020 รอบคัดเลือกเมื่อเดือนพฤษภาคม ค.ศ. 2020 ทำให้ประเทศของเขาได้เข้าร่วมแข่งขันในรายการใหญ่เป็นครั้งแรก โดยในฟุตบอลชิงแชมป์แห่งชาติยุโรป 2020 เขาทำประตูแรกของทีมชาติในรายการนี้ในนัดเปิดสนามที่แพ้ออสเตรีย 3–1 ทำให้เขาเป็นผู้เล่นอายุมากที่สุดอันดับที่ 2 ที่ทำประตูในรายการนี้รองจาก Ivica Vastić ต่อมาวันที่ 21 มิถุนายน ค.ศ. 2021 เขาลงเล่นนัดสุดท้ายให้กับทีมชาติในนัดสุดท้ายของรอบแบ่งกลุ่มที่พบกับเนเธอร์แลนด์

สถิติอาชีพ

ทีมชาติ 
อ้างอิง:

เกียรติประวัติ

สโมสร 
ลาซีโอ
 โกปปาอีตาเลีย: 2008–09

อินเตอร์ 
 เซเรียอา: 2009–10
 โกปปาอีตาเลีย: 2009–10, 2010–11
 ซูแปร์โกปปาอีตาเลียนา: 2010
 ยูฟ่าแชมเปียนส์ลีก: 2009–10
 ฟุตบอลชิงแชมป์สโมสรโลก: 2010

นาโปลี
 โกปปาอีตาเลีย: 2011–12, 2013–14

กาลาทาซาไร 
 ซือเปร์ลีก: 2014–15
 เตอร์กิชคัพ: 2014–15

รางวัลส่วนตัว 
 นักฟุตบอลมาซิโดเนียแห่งปี: 2004, 2006, 2007, 2008, 2010
 ผู้ทำประตูสูงสุดในโกปปาอีตาเลีย: 2008–09, 2016–17

อ้างอิง

แหล่งข้อมูลอื่น 

 Goran Pandev Fans Community
  GoranPandev.com

กองหน้าฟุตบอล
นักฟุตบอลชาวมาซิโดเนียเหนือ
นักฟุตบอลทีมชาติมาซิโดเนียเหนือ
ผู้เล่นสโมสรฟุตบอลอินแตร์นาซีโอนาเลมีลาโน
ผู้เล่นสโมสรกีฬาลัตซีโย
ผู้เล่นสโมสรกีฬาฟุตบอลนาโปลี
นักฟุตบอลกาลาทาซาไรสปอร์คูลือบือ
ผู้เล่นสโมสรฟุตบอลเจนัว
ผู้เล่นในมาซิโดเนียนเฟิสต์ฟุตบอลลีก
ผู้เล่นในเซเรียอา
ผู้เล่นในซือเปร์ลีก
ผู้เล่นในชุดชนะเลิศยูฟ่าแชมเปียนส์ลีก
ผู้เล่นในฟุตบอลชิงแชมป์แห่งชาติยุโรป 2020
บุคคลจากสตรูมิตซา